
Naar  man  vil  undersøge,  hvad  der  er  den  forste  Betingelse 
for  al  Samfundsorden,  vil  man  snart  komme  til  den  Slutning, 
at  den  bestaar  i  en  lovlig  Autoritet  eller  Myndighed.  Endog 
for  dem,  som  er  mindre  bekendte  med  Regeringskunsten,  maa 
det  være  indlysende,  at  det  forholder  sig  saaledes.  Men  denne 
Sandhed  indbefatter  ogsaa  den  anden,  som  vi  maa  indrømme, 
nemlig,  at  Absolutismen  er  den  højeste  Grad  af  den  lovlige 
Myndighed,  der  kan  findes  i  noget  som  helst  Samfund,  og  er 
det  højeste  Punkt,  hvortil  den  nogensinde  kan  naa. 

Denne  Sandhed  er  heller  ikke  saa  tvetydig  eller  ubekendt, 
uden  at  baade  Verdenshistorien  og  vor  egen  Erfaring  kan  give 
os  tilstrækkelige  Beviser  til  at  retfærdiggøre  os  i  vor  Paastand. 
Nej,  baade  Historien  og  den  daglige  Erfaring  giver  os  saa  at 
sige  Beviserne  lige  i  Hænderne,  og  det  endda  i  rigelig  Mængde. 

Enhver  Nation,  ethvert  Samfund,  enhver  Familie  og  ethvert 
Individ  er  ligesaa  mange  Beviser  for,  at  Myndighed  er  en  nød- 
vendig Betingelse  i  ethvert  Samfund.  Der  er  Autoritet  i  en- 


82 

hver  Sandhed,  i  Naturen  og  i  vor  egen  Erfaring.  Aritmetiken 
lærer  os,  at  to  og  to  er  fire;  Erfaringen  har  lært  os,  at  hvis  vi 
undlader  at  saa,  kan  der  ikke  blive  nogen  Høst,  og  paa  samme 
Maade  er  der  en  vis  Autoritet  selv  i  Livets  almindeligste  Be- 
givenheder og  i  de  allerførste  Begyndelsesgrunde  al  enhver 
Videnskab.  Hvorsomhelst  der  i  et  Samfund  ikke  er  nogen  sty- 
rende Myndighed,  eller  denne  kun  er  ringe,  der  er  Svaghed, 
Uorden  og  Sektisme;  hvor  den  er  svag  med  Hensyn  til  Oplys- 
ning, der  er  Uvidenhed. 

En  General,  som  ikke  har  den  tilbørlige  Kommando  over 
sine  Folk,  har  i  Virkeligheden  ingen  Armé  at  raade  over,  og 
denne  har  heller  ikke  nogen  Leder  i  ham,  og  dersom  han  al- 
deles ingen  Myndighed  har,  da  er  der  slet  ikke  nogen  Armé 
eller  Organisation,  men  blot  en  uordnet  Hob.  Den  Stat  eller 
det  Samfund,  hvis  Styrere  kun  har  lidt  eller  ingen  Magt.  er 
svag  og  afmægtig  og  gaar  sin  Undergang  i  Møde.  Det  er  der- 
for, at  saa  mange  Revolutioner  ikke  bliver  til  noget,  netop 
fordi  der  ikke  er  nogen  Autoritet,  som  hele  Folket  vil  aner- 
kende, og  til  hvilken  det  kan  holde  sig.  Af  denne  Grund  er  det, 
at  Menneskene  i  Millionsvis  lader  sig  undertvinge  af  nogle 
faa,  og  de  bliver  beherskede  af  dem,  og  det  endda  imod  deres 
egen  Overbevisning  og  frie  Villie.  Skarer  af  Mennesker,  der  er 
uden  nogen  Organisation,  kan  intet  udrette,  hvorimod  en  vel- 
ordnet Hær  af  nogle  faa  tusinde  Mænd  vil  kunne  holde  hele 
Nationer  i  Tømme.  Aarsagen  hertil  er,  at  der  i  en  ordnet  Armé 
er  en  styrende  Magt,  medens  de  undertvungne  Millioner  ikke 
har  nogen  saadan;  det  er  fordi,  den  første  er  organiseret, 
medens  de  sidste  blot  er  en  uordnet  Skare. 

Millioner  bøjer  sig  ofte  for  Regeringer  og  Institutioner,  som 
de  foragter  og  hader,  og  om  hvilke  de  véd  er  ulovlige  og  skade- 
lige for  Menneskenes  Udvikling.  Tillige  gør  de  dette  uagtet 
deres  Regenters  barnagtige  Svaghed  og  slette  Regering.  Paa 
samme  Tid  forbitres  de  i  deres  Hjerter  over  saadanne  Institu- 
tioner, thi  disses  Bestaaen  koster  baade  Penge  i  Millionvis  og 
Strømme  af  Blod,  ligesom  vi  har  talrige  Eksempler  paa,  at 

saadanne  Regeringer  ikke  alene  er  en  Skranke  for  Folkets 
Fremadskriden  i  Almindelighed,  men  at  dets  Ledere  er  lige- 
som lamslaaede,  naar  deres  Assistance  er  nødvendig,  samt  at 
Statsmænds  Svaghed  ikke  sjældent  bringer  Civilisationen  et 
Aarhundrede  tilbage  i  Tiden.  Tillige  er  disse  Undertrykte  paa 
samme  Tid  vidende  om,  at  de  for  hver  een  af  disse  svage  og 
uvirksomme  Styrere  har  Hundrede  iblandt  sig,  som  er  bedre 
skikkede  til  at  regere,  og  dog  vil  en  hel  Nation  med  alle  sine 
dygtige  og  virksomme  Mænd  være  svage  og  afmægtige,  saa- 
længe  Regerings-Myndigheden  er  i  Hænderne  paa  saadanne 
uduelige  og  uvirksomme  Individer,  der  er  for  svage  til  at  •gen- 
nemføre deres  Villie,  samtidig  med  at  de  ønsker,  at  de  alene 
skal  være  dem,  der  maa  afgøre  alle  de  forskellige  Regerings- 
Anliggender.  Saaledes  er  det,  og  saaledes  vil  det  blive,  uagtet 
Folkets  Utilfredshed,  indtil  man  fjerner  en  saadan  uduelig 
Regering  fra  sin  Plads  og  indsætter  andre,  der  er  dygtigere, 
og  hvilke  man  kan  have  en  større  Tillid  til.  Naar  endelig  de 
Magthavendes  tiltagende  Uduelighed  og  Fordærvelse  har 
bragt  den  almindelige  Forbitrelse  til  at  bryde  ud  i  aabenbart 
Oprør,  og  Folket,  i  dets  Bestræbelser  for  at  faa  Del  i  Stats- 
styrelse, har  omstyrtet  den  gamle  Regering,  er  Anarki  og  Bor- 
gerkrig blevet  Følgen,  og  dette  er  sket,  fordi  man  ikke  har  haft 
andre  til  at  sætte  i  de  forrige  Statsstyreres  Sted.  Under  saa- 
danne Revolutioner  er  Folket  kommet  til  den  Overbevisning, 
at  der  ikke  var  nogen  Autoritet,  hvilken  alle  eller  de  fleste 
vilde  anerkende  som  deres  Overhoved.  Folkets  eenstemmige 
Dom,  at  Tingenes  almindelige  Tilstand  var  forkert,  har  været 
Grunden  til  den  indbyrdes  Enighed  i  at  gøre  Oprør,  men  det 
er  snart  blevet  forbi  med  denne,  thi  man  er  ikke  kommen 
overens  om,  hvad  der  var  det  rette.  I  deres  Raadvildhed  er 
de  blevet  svagere  end  dem,  som  de  drev  fra  Statsstyreisen,  og 
Følgen  er  bleven,  at  enten  har  de  gamle  Autoriteter  roligt 
indtaget  deres  forrige  Stillinger,  eller  en  eller  anden,  der  har 
været  ledet  af  Ærgerrighed  og  Herskesyge,  har  tilranet  sig 
Regeringens  Tøjler  og  formedelst  sin  egen  despotiske  Villie  og 

Politik  bragt  Samfundet  til  Underkastelse.  Folket  har  roligt 
fundet  sig  deri,  ikke  fordi  den  nye  Regering  i  højere  Grad  end 
den  gamle  har  faaet  en  Myndighed,  som  alle  har  maattet  ad- 
lyde, og  man  har  bøjet  sig  for  den  blot  for  at  blive  fri  for 
Anarkiet.  Saavel  den  ældre  som  især  den  nyere  Historie  er 
rig  paa  Eksempler,  som  klarligt  beviser  Kendsgerninger. 

Det  har  ikke  gavnet  meget,  at  man  har  skildret  de  Regerin- 
ger, mod  hvilke  man  har  gjort  Oprør,  som  svage,  slette  og 
uretfærdige,  og  til  ligesaa  lidt  Nytte  har  den  Paastand  været, 
at  dette,  at  være  hadet  af  Folket  og  at  være  udsat  for  Opstand, 
var  retfærdigt  og  rosværdigt.  Heller  ikke  har  det  været  til  stort 
Gavn,  om  Folkets  Anskuelser  har  været  rigtige  og  dets  Bevæg- 
grunde gode  i  Begyndelsen,  thi  vi  véd,  at  kun  meget  faa  Re- 
volutioner har  faaet  et  heldigt  Udfald,  og  det  er  af  den  Grund, 
at  der  ikke  har  været  nogen  almindelig  anerkendt  Myndighed, 
som  alle  vilde  og  maatte  underkaste  sig.  Dersom  Revolutioner 
skulde  lykkes,  maatte  der  altid  være  en  anden  af  Folket  aner- 
kendt Autoritet  rede  til  at  træde  frem,  naar  den  gamle  Rege- 
ring var  blevet  omstyrtet.  Dersom  det  blot  i  et  nok  saa  kort 
Tidsrum  er  uden  Overhoved,  taber  det  sit  indbyrdes  Sammen- 
hold og  sin  Anseelse  og  Magt.  Dersom  et  Folk  ikke  har  været 
saa  klogt  at  have  valgt  sig  et  Overhoved  eller  en  Statsstyrelse, 
førend  det  har  gjort  aabenbart  Oprør,  og  Revolutionen  allige- 
vel er  lykkedes,  har  Grunden  dertil  været,  at  en  Cromwell 
eller  en  Washington  har  været  ved  Haanden  for  at  træde  frem 
som  sine  Landsmænds  Leder  —  at  en  Mand,  der  havde  Na- 
tionens Tillid,  pludselig  var  fremstaaet,  og  som  maaske  har 
været  Sjælen  i  Oprøret. 

En  Autoritet,  der  er  valgt  og  understøttet  af  Folket,  er  ab- 
solut nødvendig  for  Samfundets  Bestaaen,  og  ikke  saa  snart 
er  Revolutionens  Cromwell  død,  i  hvem  det  har  tabt  sit  Over- 
hoved, førend  det  gamle  Regimente  bliver  oprettet  igen. 

Betragtningen  af  ovenanførte  Kendsgerninger  bringer  en 
anden  højst  vigtig  Sandhed  til  vort  Sind,  nemlig,  at  alt,  hvad 
der  bidrager  til  at  svække  Regeringen,  leder  Samfundet  i  For- 
dærvelse og  vil  omstyrte  al  borgerlig  Orden. 

For  at  et  Samfund  skal  kunne  være  stærkt,  maa  dets  en- 
kelte Dele  være  noje  forbundne;  der  maa  være  en  almindelig 
anerkendt  Autoritet,  og  ethvert  Medlem  maa  underkaste  sig 
samme  Styrelse  og  Kontrol.  Men  Verden  har  nu  i  Aartusinder 
haft  saadanne  Systemer,  Institutioner  og  Regeringsformer, 
som  har  været  til  Hinder  for  Menneskeslægtens  Udvikling, 
ligesom  Nationerne  ofte  har  følt  den  Jernhaand,  der  vilde 
holde  dem  i  Slaveri,  og  de  har  skælvet  blot  ved  Tanken  om 
en  uindskrænket  Regeringsform,  hvilken  man  har  frygtet  for 
skulde  misbruges  til  Folkets  Undertrykkelse  og  til  at  gøre 
udødelige  Væsener  til  blot  villieløse  Maskiner. 

Dette  bringer  os  til  at  forstaa  Grunden  til  de  nyere  Tiders 
Politik,  at  oponere  til  og  fremskynde  Sektisme,  samt  til  for  en 
stor  Del  at  gore  hvert  enkelt  Menneskes  Villie  til  en  Lov,  eller 
med  andre  Ord,  for  at  gore  det  til  et  ansvarsfrit  Væsen.  Naar 
Regeringsmagten  paa  denne  Maade  svækkes,  opstaar  der  Uor- 
den og  Forvirring  i  Samfundet. 

Ovennævnte  Frygt  er  grundet  paa  Menneskeslægtens  lange, 
bitre  Erfaring,  idet  den  har  underkastet  sig  en  uretmæssig 
Autoritet  eller  en  Myndighed,  som  ikke  er  fra  Gud.  Denne 
Erfaring  burde  være  en  kraftig  Drivfjeder  til  at  bevæge  Men- 
neskene til  at  tage  alvorlige  Forholdsregler  for  at  faa  ordnet 
Samfundet  paa  en  fast,  varig  og  naturlig  Grundvold. 

Al  Historie  og  Erfaring  beviser  tydeligt,  at  den  menneske- 
lige Myndighed  ikke  er  retmæssig.  Den  Frygt,  som  Menne- 
skene nærer,  for  at  Regeringsmagten  skulde  forøges,  og  deres 
Bestræbelser  for  at  svække  den,  er  i  Sandhed  tilforladelige 
Vidnesbyrd  om  Rigtigheden  af  vore  Paastande,  og  det  beviser 
endvidere,  at  dette  er  den  almindelige  Anskuelse  om  Tingenes 
Tilstand  i  Verden,  enten  man  saa  lige  frem  vil  tilstaa  det  eller 
ikke.  Menneskene  bevidner  selv,  omendskont  ufrivilligt,  at  det 
ikke  er  den  menneskelige  Magt,  der  skulde  beherske  Verden. 
Da  nu  denne  Frygt  og  denne  Modstræben  er  grundet  paa 
næsten  seks  Tusinde  Aars  Erfaring,  ryster  dette  enhver  men- 
neskelig Institution,  Regering  og  Autoritet  fra  Grundvolden 
af,  da  det  beviser,  at  de  menneskelige  Regeringsformer  ikke 


er  egnede  til  at  lede  Menneskeheden  til  den  sande  Vej.  Paa 
den  anden  Side  er  derimod  all,  hvad  der  kan  anføres  til  at 
vise,  at  Myndighed  er  nødvendig  for  Samfundets  Bestaaen, 
et  talende  Bevis  for,  at  den  guddommelige  Myndighed  er  den 
lovmæssige  Grundvold  for  ethvert  Samfund. 

Denne  Myndighed  er  givet  til  de  Sidste-Dages  Hellige  for- 
medelst det  hellige  Præstedømme.  De  véd  dette,  og  derfor  er 
det  indlysende  for  dem,  hvad  der  er  deres  Pligt.  Da  de  har 
forstaaet  denne  Myndighed,  kender  de  den  Sti,  som  De  maa 
følge,  og  deres  Forpligtelser  er  tydelige,  nemlig,  at  de  maa 
vise  denne  Autoritet  en  ubetinget  Lydighed,  da  den  er  den 
retfærdigste  og  den  mest  fuldkomne  af  alle  Regeringsformer. 

Myndigheden  er  Grundvolden  til  Enhed.  Uden  Myndighed 
kan  der  ikke  være  nogen  Enhed,  thi  ethvert  organiseret  Sam- 
fund maa  have  et  almindeligt  Foreningspunkt,  en  Lov  og  et 
Overhoved,  som  alle  maa  vise  Lydighed.  Grundvolden  til  de 
Helliges  Enighed  er  Guds  hellige  Præstedømme.  Tag  dette 
bort,  og  da  vil  det  være  forbi  med  den.  Præstedømmet  er  det 
Middel,  hvorved  Gud  taler  til  de  Hellige,  og  det  er  kun,  naar 
de  ikke  underkaster  sig  dette  og  de  Aabenbaringer,  som  bliver 
givet  formedelst  dette,  at  de  mangler  Enighed  og  Kraft. 

Lovlig  Myndighed  er  Grundvolden  til  den  sande  Frihed. 
Den  Mand  eller  det  Samfund,  som  adlyder  gode  Love,  nyder 
en  fuldkommen  Frihed.  For  den,  der  iagttager  dette,  er  Vejen 
ryddet,  der  er  ingen  Skranke  for  dem  paa  deres  Sti.  De  skri- 
der fremad  evindelig,  og  deres  Udvikling  møder  ikke  nogen 
Modstand,  nemlig  fordi  de  aldrig  selv  modsætter  sig  den  lov- 
lige Autoritet.  Menneskene  støder  imidlertid  tidt  an  i  saa 
Henseende  ved  at  overtræde  saavel  Guds  aabenbarede  Love 
som  de  Love,  der  er  nedlagte  i  vor  egen  Natur,  og  derved 
hindrer  vi  vor  egen  Fremadskriden,  medens  vi  derimod  frem- 
skynder den  ved  at  vise  Lydighed  mod  dem;  thi  naar  disse 
Love  saaledes  ikke  er  imod  os,  saa  lægger  de  heller  ingen  Hin- 
dringer i  Vejen  for  os  —  eller  vi  nyder  en  fuldkommen  Fri- 
hed. Men  hvis  vi  ikke  viser  Lydighed  mod  denne  Autoritet, 

møder  vi  Modstand  ved  ethvert  Skridt,  vi  tager,  og  det  ikke 
alene  formedelst  de  almindelige  Love,  men  ogsaa  formedelst 
de  Love,  som  er  nedlagt  i  vor  egen  Natur  —  vi  har  ikke  nogen 
Frihed. 

Lovlig  Myndighed  er  Betingelsen  for  al  Fuldkommenhed. 
Gud  og  Sandhed  er  fuldkommen.  At  forlange  Bevis  herfor  er 
det  samme  som  at  fordre  Bevis  for,  at  det  gode  er  godt  og  at 
Sandhed  er  Sandhed.  Uden  noget  som  helst  Bevis  kan  vi  godt 
være  aldeles  ubekymrede  for,  hvad  de  guddommelige  Love  vil 
lede  os  til,  thi  Fuldkommenhed  er  nødvendig  for,  og  den  er 
den  endelige  Følge  af  Ret  og  Sandhed.  Det,  der  sker  ifølge  de 
guddommelige  Love,  er  fuldkomment,  og  Sandheden  er  altid 
fuldkommen  i  sig  selv,  men  Menneskene  afviger  saa  ofte  fra 
den.  Naar  et  Samfund  derimod  viser  en  ubetinget  Lydighed 
mod  Gud  og  hans  Præstedømme,  vil  det  skride  fremad  til 
Fuldkommenhed.  De,  som  anser  sig  for  vise,  vilde  maaske 
indvende,  at  dette  vel  kan  være  fuldkommen  rigtigt,  hvad 
Teorien  angaar,  en  at  det  ikke  vil  vise  sig  holdbart  i  den  prak- 
tiske Udførelse.  Hvorfor  ikke?  Det  følger  af  sig  selv,  at  det, 
som  er  Ret  med  Hensyn  til  Teorien,  maa  ogsaa  være  Ret  hvad 
Praksis  angaar.  Dersom  noget  er  forkert,  er  vi  selv  Skyld  deri, 
formedelst  vore  egne  Daarligheder.  Det  er  urimeligt  at  skæn- 
des om,  enten  det  vil  bevirke  noget  godt  i  det  praktiske  Liv 
eller  ikke,  thi  Lydighed  vil  alle  Vegne  være  heldbringende. 
Saadanne  Kævlerier  hører  til  de  mange  Daarligheder,  som 
Menneskene  gør  sig  skyldige  i.  Dersom  vi  begynder  med  at 
gøre,  hvad  der  er  Ret,  og  fortsætter  dermed,  skulde  vi  ogsaa 
ende  paa  samme  Maade,  baade  med  Hensyn  til  Teori  og 
Praksis.  En  retmæssig  Autoritet  vil  altid  bestræbe  sig  for  at 
fremme  det  gode;  men  dersom  vi  ikke  selv  vilde  gøre  Ret, 
hvorledes  kunde  vi  da  vente  at  nyde  godt  deraf?  Det  er  barn- 
agtigt at  tale  om  Undertrykkelse  af  en  retmæssig  Autoritet 
og  sige,  at  det,  som  er  Ret  i  Teorien,  er  Uret  i  det  praktiske 
Liv. 

Menneskene  forveksler  ofte  Guds  Præstedømme  og  den  ab- 

solutte  Myndighed  med  det  menneskelige  Præstedomme  og 
Despotismen,  skønt  de  er  ligesaa  modsatte  som  Guds  og  Sa- 
tans Herredomme.  Dette  er  Sandheden  om  deres  virkelige  ind- 
byrdes Stilling  til  hinanden. 

Jesu  Kristi  Kirke  af  Sidste-Dages  Hellige  giver  den  bedste 
Oplysning  om,  hvad  sand  Frihed  og  en  almen  yndet  Regering 
er,  og  saavidt  vi  véd,  findes  der  ikke  noget  Samfund  eller 
Folk  paa  Jorden,  der  kan  fremvise  noget  lignende.  Omend- 
skont  Gud  sendte  Joseph  Smith  til  Verden  som  sin  Profet  og 
Repræsentant,  samt  anbetroede  ham  det  hellige  Præste- 
domme formedelst  Engles  Sendelse,  hvilket  Menneskene  ikke 
kan  modbevise,  saa  erklærer  dog  Profeten  Brigham  Young, 
at  Gud  aldrig  har  beskikket  Joseph  Smith  til  Kirkens  Præ- 
sident. Til  denne  Post  blev  han  valgt  af  denne  Kirkes  Med- 
lemmer. Det  er  uden  al  Tvivl,  at  dette  Valg  skete  ifølge  Guds 
Villie,  og  at  de  Hellige  onskede  at  vælge  den  samme  Mand, 
som  Herren  havde  valgt,  men  alligevel  var  han  deres  Leder, 
fordi  de  vilde,  at  han  skulde  være  det. 

Det  maa  imidlertid  erindres,  at  Gud  og  hans  Præstedomme 
har  Nøglerne  til  Verdens  Frelse,  og  at  det  kun  er  formedelst 
dette,  at  Menneskeslægten  kan  opnaa  Salighed,  Udødelighed 
og  en  evig  Ophøjelse.  Ingen  kan  blive  frelst  uden  ved  det  hel- 
lige Præstedømme,  endskønt  Gud  efter  sit  vise  Raad  har  over- 
ladt til  enhver  at  udarbejde  sin  egen  Saliggørelse  ifølge  Men- 
neskets frie  Villie.  Omend  Menneskene  forkaster  Gud  og  hans 
Præstedømme,  er  deres  Forpligtelser  mod  ham  dog  de  samme. 
Han  alene  har  Ret  til  at  styre  og  kontrollere  dem,  og  enten 
de  antager  ham  eller  ikke,  saa  skylder  de  ham  dog  ligefuldt 
Lydighed  og  Troskab,  og  dersom  de  ikke  vil  modtage  den 
Frelse,  han  byder  dem,  vil  de  tilsidst  erfare,  at  den  Sti,  de 
følger,  fører  til  Fordærvelse. 

Profeten  Joseph  Smith  og  de  Sidste-Dages  Helliges  Apostle 
har  Guds  Riges  Nøgler,  og  ingen  kan  komme  i  Faderens  og 
Sønnens  Nærværelse  uden  formedelst  dem.  Forskellen  mellem 
Guds  faderlige  Styrelse  og  Menneskenes  despotiske  Regeringer 

lægges  især  for  Dagen  derved,  at  Guds  Riges  Undersaatter  vi- 
ser en  frivillig  Lydighed,  medens  Borgerne  i  en  despotisk  Stat 
bliver  tvungne  dertil  med  Magt.  Det  kan  ikke  være  mere 
Tvang  for  et  Menneske  at  være  en  Sidste-Dages  Hellig  end  at 
være  Methodist.  Det  er  ikke  saaledes  med  Guds  Regering  som 
med  Despotismen  i  de  jordiske  Riger,  der  paatvinger  Under- 
saatterne  Religionssystemer  og  Institutioner,  enten  disse  saa 
stemmer  overens  med  Folkets  Følelser  eller  ej.  Ingen  Magt 
har  nogensinde  tvungnet  et  Menneske  til  at  blive  en  Hellig, 
ligesaa  lidt  som  nogen  kan  tvinge  en  saadan  til  at  vedblive 
med  at  være  det,  thi  dette  beror  ene  og  alene  paa  enhvers  Tro 
og  frie  Valg. 

.Mindst  to  Gange  om  Aaret  bliver  deres  Valg  fornyet  ved 
Kirkens  eenstemmige  Votum,  ligesom  de  ogsaa  bliver  op- 
holdte ved  de  Helliges  daglige  Bonner.  Derfor  har  Verden 
heller  ikke  nogen  Regeringsform,  der  kan  sammenlignes  med 
de  Sidste-Dages  Helliges,  thi  i  de  forskellige  Stater  paa  Jor- 
den findes  der  ikke  nogen  Regent,  der  bliver  jævnligere  og 
mere  eenstemmigt  genvalgt  eller  nyder  Folkets  Tillid  i  højere 
Grad  end  denne  Kirkes  Styrere.  For  end  yderligere  i  Korthed 
at  beskrive  Beskaffenheden  af  den  Regeringsform,  der  eksi- 
sterer iblandt  de  Sidste-Dages  Hellige,  vil  vi  anføre  et  Svar, 
som  de  nyere  Tiders  Profet  gav  en  vis  Mand.  Da  denne 
spurgte  ham  om,  hvorledes  han  kunde  have  en  saa  stor  Magt 
til  at  regere  saa  mange,  svarede  han:  »Jeg  lærer  Menneskene 
rigtige  Grundsætninger,  og  saa  regerer  de  sig  selv.«  Dette  er 
et  slaaende  Bevis  paa  Sandheden  af  Guds  herlige  Forjættelse, 
at  »han  vil  gøre  Israel  til  en  Nation  af  Konger  og  Præster«. 

Hvilken  herlig  og  letfattelig  Fremstilling  om  en  faderlig 
Regering  giver  Gud  os  ikke  i  Evangeliet  og  formedelst  det 
Præstedømme,  hvis  Nøgler  han  anbetroede  Joseph  Smith,  det 
nittende  Aarhundredes  Profet? 

Regeringskunst  er  en  Videnskab,  og  dens  Love  er  lige  saa 
bestemte  og  indbyrdes  overensstemmende  som  enhver  anden 
videnskabelig  Sandhed. 

Dersom  de  Hellige  forbliver  trofaste  mod  deres  Religion, 
dersom  de  nøje  følger  Præstedømmets  Raad  og  lader  den  ret- 
mæssige Myndighed  kontrollere  dem,  saa  véd  vi,  hvad  Resul- 
tatet vil  blive,  og  Fremtiden  vil  vise,  at  vi  ikke  har  taget  Fejl 
i  vore  Slutninger.  Dersom  disse  Betingelser  opfyldes,  er  »Mor- 
monismen«  s  Skæbne  ikke  utvivlsom,  thi  dens  endelige  Be- 
stemmelse er:  Held,  et  almindeligt  Overherredømme  og  fuld- 
komne Samfunds-Institutioner. 


MISSIONSNYHEDER. 

Den  danske  Mission. 

HILSEN. 

Jeg  er  af  Kirkens  første  Præsidentskab  beskikket  til  at  over- 
tage Ledelsen  af  den  danske  Mission,  som  De  vil  se  ved  at 
læse  følgende: 

»De  er  herved  beskikket  som  Efterfølger  til  Ældste  John 
S.  Hansen  som  Præsident  for  den  danske  Mission. 

De  er  herved  beskikket  til  at  overtage  alle  Forretnings- 
anliggender, som  vil  blive  overladt  Dem,  inden  Præsident 
John  S.  Hansen  forlader  København  for  at  rejse  hjem.  Det 
vil  da  være  i  sin  Orden,  at  De  overtager  fuld  Bestyrelse  og 
Oversigt  af  den  danske  Mission,  saa  De  kan  bestyre  dens  In- 
teresser, saavel  aandeligt  som  timeligt,  eftersom  Gud  igen- 
nem sin  Aand  begaver  Dem,  og  i  Overensstemmelse  med  de 
Instruktioner,  som  De  modtager  fra  det  første  Præsidentskab; 
ligeledes  at  De  foretager  saadanne  Forandringer  og  Beskik- 
kelser fra  Tid  til  anden,  som  efter  Deres  Mening  vil  være  til 
Fordel  for  Herrens  Arbejde  og  Folket,  som  De  er  kaldet  til  at 
arbejde  iblandt,  og  over  hvem  De  er  beskikket  til  at  præsidere. 

Vi  beder  vor  himmelske  Fader  om  at  velsigne  Dem  med 
Kraften  af  sin  Aand,  at  De  i  rigelig  Grad  maa  være  dygtig- 
gjort til  at  rygte  det  Arbejde,  som  hviler  paa  Dem;  at  De,  til 
Guds  Hæder  og  Ære,  igennem  nidkært,  venskabeligt  og  for- 

enet  Arbejde  med  Missionærerne  maa  være  i  Stand  til  at 
styrke  og  velsigne  de  Hellige,  samt  drage  mange  til  Sand- 
hedens Erkendelse.  Deres  Brødre  ■  pagten 

Det  første  Præsidentskab.« 

Det  er  med  Ydmyghed,  at  jeg  paabegynder  Arbejdet  i 
denne  ansvarsfulde  Stilling.  Det  er  nu  20  Aar  siden,  jeg  ar- 
bejdede som  Missionær  i  dette  Land,  og  mange  store  For- 
andringer er  sket  siden  den  Tid.  Dengang  var  der  i  Missionens 
Tjeneste  henimod  100  Missionærer,  fordelt  over  Københavns, 
Aarhus  og  Aalborgs  Konference,  hvilke  hver  havde  fra  fem 
til  otte  organiserede  Grene.  Nu  er  der  kun  ca.  25  Ældster  fra 
Zion  og  fra  en  til  fem  Grene  i  hver  Konference,  skønt  Folkets 
Antal  i  Danmark  er  steget,  saa  der  hviler  et  stort  Ansvar  paa 
mig  for  at  faa  Evangeliets  Budskab  ud  til  saa  mange,  som 
det  er  muligt.  Mit  Haab  og  Ønske  er,  at  jeg  maa  udføre  min 
Faders  Villie,  og  at  jeg  maa  være  i  Stand  til,  ved  mine  Brødres 
og  de  Helliges  Hjælp,  at  faa  Herrens  Værk  til  at  vokse  og  gaa 
frem. 

Jeg  elsker  Danmark,  jeg  elsker  dets  Folk,  og  jeg  er  stolt  af 
min  skandinaviske  Herkomst,  ligesom  mine  bedste  Venner 
kommer  fra  dette  Land.  Den  mest  behagelige  Tid  i  mit  Liv 
var,  medens  jeg  virkede  som  Missionær  i  Aarene  1897 — 98 — 99 
og  1904 — 05 — 06.  Minderne  fra  den  Tid  kan  aldrig  blive  ud- 
slettede af  min  Erindring. 

Jeg  føler  min  Ufuldkommenhed  i  at  overtage  det  Arbejde, 
som  har  været  saa  godt  udført  af  Præsident  John  S.  Hansen. 

Foreløbig  er  der  ingen  beskikket  til  Redaktør  for  »Stjer- 
nen«. Broder  Waldemar  L.  Jensen,  Præsident  for  Københavns 
Konference,  vil  assistere  indtil  videre. 

Det  første  Præsidentskab  sender  en  speciel  Hilsen  til  de 
Hellige  i  Danmark  og  Norge;  ligeledes  Hilsen  fra  Apostel  Da- 
vil  O.  McKay  og  Hustru,  samt  følgende  forhenværende  Mis- 
sions-Præsidenter: Historieskriver  Andrew  Jenson,  Biskop  C. 
A.  Garlquist  og  Carl  E.  Peterson,  samt  fra  Adam  L.  Petersen, 

Forretningsfører  for  »Bikuben«,  Peter  S.  Christiansen,  Re- 
daktør for  »Bikuben«,  forhenværende  Folketingsmand  F.  F. 
Samuelsen  og  Alma  Petersen,  som  præsiderede  over  Aarhus 
Konference  og  Trondhjem  Gren,  og  John  H.  Jørgensen,  Præ- 
sident for  Aalborg  Konference. 
Maa  Gud  velsigne  Eder  alle. 

Eders  Medarbejder 

Joseph  L.  Petersen. 

FRA  AALBORG  KONFERENCE. 

Præsident  Joseph  L.  Petersen. 

Kære  Broder. 

Da  De  ønsker,  at  jeg  skulde  udtale  mig  i  en  kort  Artikel 
om  Tilstandene  i  Aalborg  Konference,  skal  jeg  bemærke  føl- 
gende: 

Aalborg  Konference  har  Fremgang  de  fleste  Steder.  Vi  har 
for  Tiden  fire  Grene  i  Konferencen,  nemlig:  Frederikshavn, 
Hjørring,  Brønderslev  og  Aalborg  Gren.  I  disse  Grene  har  der 
i  Løbet  af  det  sidste  Aar  arbejdet  fra  seks  til  otte  Missiomerer, 
og  derfor  har  vi  ikke  været  i  Stand  til  at  holde  Missionærer  i 
mere  end  de  3  Grene,  og  da  det  mindste  Antal  Medlemmer 
findes  i  Frederikshavn,  har  denne  Gren  været  præsideret  af 
en  lokal  Broder,  Marcus  P.  Jacobsen.  Medlemmerne  i  denne 
Gren  er  meget  spredt,  og  der  har  derfor  ikke  været  stor  Frem- 
gang i  de  sidste  Aar. 

I  Hjørring,  hvor  Ældsterne  W.  Theodore  Kilts  og  Norman 
R.  Petersen  arbejder,  har  der  været  betydelig  Fremgang.  De 
Hellige  er  flinke  til  at  besøge  Møderne,  og  flere  Fremmede 
kommer.  Der  har  ingen  Indlemmelser  været,  men  vi  haaber 
at  se  Frugterne  af  disse  Brødres  Arbejde  i  Fremtiden. 

I  Brønderslev,  hvor  Ældsterne  Claude  A.  Malan  og  Egert  M. 
Larsen  for  Tiden  arbejder,  har  Ældsterne  kun  været  i  de 
sidste  seks  Maaneder.  De  har  lejet  et  Lokale  og  holder  Moder 
to  Gange  om  Ugen,  og  i  den  korte  Tid  har  de  vundet  mange 
Venner,  ligesom  en  ung  Mand  er  blevet  tillagt  Kirken  ved 

Daab.  De  faa  Hellige,  der  lindes,  er  en  god  Hjælp  for  Æld- 
sterne. 

I  Aalborg  er  der  nu  fire  Ældster,  nemlig:  Amos  B.  G.  Jen- 
sen, Præsident,  Heber  J.  Christiansen,  Sekretær,  Hugo  D.  Jør- 
gensen, Korleder,  og  N.  Halvor  Madsen.  Vore  Moder  i  Aalborg 
bliver  godt  besøgt  af  baade  Hellige  og  Fremmede.  Der  her- 
sker i  Dag  baade  Enighed  og  god  Forstaaelse  iblandt  de  Hel- 
lige i  Aalborg  Konference  i  større  Grad,  end  det  har  været  Til- 
fældet i  flere  Aar,  og  de  Hellige,  saavel  som  Missionærerne 
arbejder  i  Forening  paa  at  udsprede  Evangeliets  Lære. 

A.  B.  C.  Jensen. 

FRA  KØBENHAVNS  KONFERENCE. 
Det  er  med  Glæde,  at  jeg  modtager  Missionspræsident  Pe- 
tersens Ønske  om  igennem  »Stjernen«  at  meddele  dens  Læ- 
sere om  Forholdene  i  Københavns  Konference.  I  Medlems- 
antal  er  den  den  største  af  de  tre  i  den  danske  Mission  og  tæl- 
ler henimod  500  Medlemmer,  hvoraf  300  er  bosiddende  i  Kø- 
benhavns Gren  og  de  andre  200  fordelte  paa  forskellige  Steder 
i  Konferencen.  Der  er  to  organiserede  Grene,  nemlig  Køben- 
havn og  Bornholm,  fire  Missionærer,  foruden  Missionens  Præ- 
sident og  Hustru,  arbejder  i  Konferencen.  Nogle  faa  Ord  om 
Københavns  Gren,  som  er  den  største  i  Missionen,  tror  jeg  vil 
være  af  Interesse  for  vore  Læsere.  Vi  har  i  denne  By  en  vel 
organiseret  Gren  af  Kirken.  Alle  Funktionærerne  i  de  forskel- 
lige Organisationer  arbejder  med  Iver  og  Flid  for  Herrens 
Sags  Fremme.  Den  kvindelige  Hjælpeforening  udfører  et  stort 
Arbejde  blandt  de  Fattige  og  Syge,  og  ligeledes  afholder  de  et 
Mode  hver  Fredag  Aften,  som  er  godt  besøgt  af  Søskende  og 
Venner,  hvor  evangeliske  Emner  bliver  behandlede.  Ung- 
domsforeningen under  dens  udmærkede  Ledelse  udfører  og- 
saa  et  stort  Arbejde  igennem  deres  Møder,  der  afholdes  hver 
Tirsdag  Aften,  bestaaende  af  et  Program  og  Diskussion  af 
evangeliske  Emner.  Københavns  Gren  er  stolt  af  sin  Søndags- 
skole, hvor  Bestyrelsen,  Lærere  og  Lærerinder  arbejder  med 

Iver  for  Skolens  Fremgang.  Torsdag  Aflen  møder  Sangkorets 
Medlemmer  til  Øvelse,  og  dette  Kor  udfører  under  Edward  H. 
Sørensens  dygtige  Ledelse  et  stort  og  meget  paaskønnet  Ar- 
bejde, og  er  til  megen  stor  Hjælp  for  vore  Søndagsmøder,  som 
er  godt  besøgte  af  Søskende  og  Venner,  der  alle  finder  dem 
lærerige  og  interessante. 

Dette  er  i  Korthed  en  Oversigt  over  Arbejdet,  som  bliver 
udfort  i  Københavns  Konference.  Vi  Missionærer  er  meget 
taknemmelige  for  de  lokale  Brødres  og  Søstres  udmærkede 
Hjælp. 

Onsdag  den  24.  Februar  1926  besøgte  jeg  i  Forening  med 
Ældste  Eugene  F.  Erikson  Stege,  Møen.  Alle  Søskende  i  Stege 
besøgtes,  og  i  alle  Tilfælde  blev  vi  vel  modtaget.  Skrifter  blev 
ligeledes  uddelte,  og  vi  havde  flere  udmærkede  evangeliske 
Samtaler.  Et  Møde  blev  afholdt  i  Broder  og  Søster  Kaisers 
Hjem,  hvor  en  god  Aand  var  til  Stede  og  gode  Vidnesbyrd 
aflagtes  om  Guddommeligheden  af  dette  Værk. 

Vi  ønsker  ved  denne  Lejlighed  at  sende  Søskende  i  Stege 

vor  hjertelige  Tak  for  deres  Gæstfrihed  imod  os. 

Waldemar  L.  Jensen, 
Præsident  for  Københavns  Konference. 

ANKOMST:  Ældsterne  Alfred  L.  Sørensen  fra  Claresholm, 
Canada,  og  Achton  G.  Jensen  fra  Smithfield,  Utah,  ankom  til 
Kobenhavn  den  2.  Marts  med  »United  States«.  De  havde  en 
behagelig  Rejse  og  befinder  sig  vel.  Vi  byder  disse  Brødre 
hjertelig  velkommen. 

BESKIKKELSE:  Ældsterne  Alfred  L.  Sørensen  og  Achton 
C.  Jensen  er  beskikkede  til  at  virke  i  Aarhus  Konference. 

Den  norske  misjon. 

KIRKENS  VAARKONFERANSE  vil  bli  avholdt  i  føl- 
gende byer:  I  Bergen  lørdag  3.  april.  I  Tronhjem  lørdag 
10.  april   og  i  Oslo   lørdag    17.  april,    hvortil   opmærksom- 

heten  henledes. 

Martin  Christophersen, 
præsident  for  den  norske  misjon. 

ANKOMST  OG  BESKIKKELSE:  Eldsterne  Hyrum  Dam- 
gaard og  Elias  Ellefsen  er  ankommet  til  den  norske  misjon, 
og  hvorfra  de  er  beskikket  til  at  arbeide  henholdsvis  i 
Oslo  og  Bergens  konferanse. 

MISJONSPBÆSIDENT  MARTIN  CHRISTOPHERSEN 
besøkte  Drammens  gren  fredag  26.  februar  hvor  et  godt 
møte  blev  avholdt,  og  stillingen  i  nævnte  gren  var  utmærket 
og  i  god  orden.  Dette  var  saaledes  misjonspræsidentens 
første  besøk  i  grenene  siden  sin  ankomst  til  Norge. 

DAAB,  OSLO  GREN.  Lørdag  den  13.  febr.  blev  Julie 
Victoria  Marie  Eriksen  indlemmet  i  kirken  ved  daab.  Daabs- 
handlingen  utfortes  av  ældste  Gustav  A.  Eriksen  og  haands- 
paalæggelsen   av  missionspræsident  Martin  Christophersen. 


VÆRDIEN  AF  AT  LÆSE  BIBELEN. 

(Ved  Ruth  May  Fox.) 

I  ransage  Skrifterne,  fordi  I  mene  i  dem  at  have  evigt  Liv, 
og  det  er  dem,  som  vidne  om  mig.  (Joh.  5:  39.) 

At  Bibelen  er  et  inspireret  Dokument,  er  der  ingen  Tvivl 
om  hos  de  virkelige  Kristne.  Indtil  Tiden  kom  for  Evangeliets 
Gengivelse,  har  den  været  Bogen,  hvorigennem  vore  Forfædre 
hentede  Fortrostnig,  Lys  og  Kundskab  og  Haabet  om  evigt 
Liv.  »Sandelig  den  er  de  Kristnes  naturlige  Livskraft.«  Andre 
litterære  Værker  henter  deres  Kraft  igennem  menneskelige 
Geniers  Gaver,  Glans  og  Veltalenhed.  Denne  Bog  synes  som 
om  at  hæve  sig  ved  Hjælpen  af  et  Geni,  og  alligevel  saa  over- 
gaar  den  alle  andre  med  Hensyn  til  Veltalenhed  og  Sang,  den 
staar  tilsyneladende  ikke  i  Trang  for  en  saadan  Prydelse. 

For  Generationer  har  Bibelen  været  en  Inspiration  til  Skri- 
benter, Poeter,  Prædikanter  og  til  mange  fremragende  For- 
retningsmænd. »Det  er  udmærket  sagt.«  Nemlig  at  være  godt 
bekendt  med  Bibelen,  mener  en  frisindet  og  hojere  Uddan- 
nelse. 

I  alle  Tidsaldre,  naar  som  helst  Evangeliet  har  været  paa 
Jorden,  har  Herren  befalet  sit  Folk  at  gøre  Optegnelser  af 
hans  Ord  og  at  bevare  dem  i  Forsigtighed.  Lehi  var  befalet 
at  sende  sine  Sønner  tilbage  til  Jerusalem  for  at  erholde  deres 
Forfædres  Optegnelse,  som  ogsaa  indeholdt  de  daværende 
samlede  riligiøse  Skrifter. 

Kristus  og  hans  Apostle  i  deres  Udtalelser  henførte  tidt  til 
det  gamle  Testamente,  mangfoldige  af  Uddrag  fra  det  gamle 
Testamente  findes  i  det  ny.  Det  var  ved  Læsningen  og  Over- 
sættelsen af  Skrifterne,  der  bragte  Reformationen,  og  Refor- 
matorerne gik  med  Glæde  Døden  i  Møde,  selv  om  det  var  at 
brændes  paa  Baalet. 

Det  var  igennem  Skriftens  Ord,  der  gjorde,  at  den  ædle  Re- 
ligion paa  den  Tid  blev  indført  med  Kærlighed  i  Hjemmets 
Gerning  og  derved  helligede  Tusinders  daglige  Liv. 

Marthin  Luther  forskrækket  som  han  blev  over  sin  Barn- 
doms Vens  pludselige  Død  og  af  Frygt  for  de  sidste  Dage,  var 
det  at  disse  Ord  som  et  Lyn  gennemstrømmede  hans  Tanker, 
»de  Retfærdige  skal  leve  ved  Tro«,  og  som  ogsaa  senere  hen 
blev  Nøglen  til  hans  religiøse  Liv. 

Det  var  ved  at  læse  Skrifterne,  at  Profeten  Joseph  var  ledt 
til  at  gaa  ud  i  Skoven  og  bede.  Grundlæggerne  og  Lederne  af 
vor  Kirke  var  alle  Bibellæsere,  det  var  ved  at  læse  den,  at  de 
blev  overbeviste  om,  at  Evangeliet,  som  var  lært  af  Kristus  og 
hans  Apostle,  var  ikke  paa  Jorden.  Vore  ledende  Søstre  i 
Kirkens  tidligere  Dage  var  alle  Bibellæsere.  Om  Søster  Elmina 
S.  Taylor  disse  Ord  er  sagt,  da  hendes  Ven  en  Mormon-Ældste 
bod  hende  et  Skrift,  var  hendes  Udtalelse  saaledes:  »Ja  Tak, 
jeg  skal  gerne  læse  det,  for  Bibelen  fortæller  os,  undersøg  alle 
Ting  og  behold  det  bedste.«  w  l  j 

